**Dôvodová správa**

**A. Všeobecná časť**

Správa štátnych hmotných rezerv Slovenskej republiky predkladá návrh zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov (ďalej len „návrh zákona“).

Zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov (ďalej len „zákon č. 218/2013 Z. z.“) v roku 2013 zaviedol úplne nový systém udržiavania núdzových zásob v Slovenskej republike. Dovtedajší systém, v ktorom boli núdzové zásoby vo vlastníctve štátu a spravované Správou štátnych hmotných rezerv, bol nahradený agentúrnym modelom, ktorý v rôznych formách uplatňuje väčšina krajín Európskej únie.

Aplikačná prax ukázala v ojedinelých prípadoch potenciálne riziko nedostatočnej právnej úpravy pri vynucovaní zákonnej povinnosti vybraných podnikateľov zabezpečiť udržiavanie núdzových zásob ropy a ropných výrobkov prostredníctvom uzatvorenia zmluvy o zabezpečení udržiavania núdzových zásob (ďalej len „zmluva“) s Agentúrou pre núdzové zásoby ropy a ropných výrobkov (ďalej len „agentúra“). Doterajšia právna úprava umožňovala agentúre vypovedať zmluvu s tým vybraným podnikateľom, ktorý si neplnil povinnosti zo zmluvy. Vybranému podnikateľovi, ktorý odmieta uzatvoriť zmluvu s agentúrou, je možné uložiť pokutu v prípade, ak napriek tomu pokračuje v predmetnej činnosti. Ak ani pokuta nepovedie k náprave, je takémuto podnikateľovi možné zrušiť živnostenské oprávnenie. Agentúra však zaznamenala prípad, kedy vypovedala zmluvu s vybraným podnikateľom, ktorý si neplnil povinnosti zo zmluvy, aby mu tak zabránila vo vykonávaní predmetnej podnikateľskej činnosti. Uvedený vybraný podnikateľ však ďalej pokračoval v podnikateľskej činnosti a obratom agentúru požiadal o uzatvorenie novej zmluvy. Podľa doterajšej právnej úpravy agentúra nemohla odoprieť vybranému podnikateľovi uzatvorenie novej zmluvy, pokiaľ o to požiadal, aj keď bolo zjavné, že nebude plniť povinnosti ani podľa tejto novej zmluvy. Takémuto podnikateľovi nebolo možné uložiť pokutu podľa zákona č. 218/2013 Z. z., pretože formálne neodmietal uzatvorenie zmluvy. V záujme zabráneniu takýchto špekulácií návrh zákona upravuje príslušné ustanovenia, aby agentúra bola povinná uzatvoriť zmluvu iba s tým vybraným podnikateľom, ktorý voči nej nemá nesplatené pohľadávky.

Návrh zákona tiež obsahuje niektoré technické úpravy súvisiace najmä s nahlasovaním údajov o vybraných podnikateľoch agentúre zo strany Finančného riaditeľstva Slovenskej republiky, aktualizáciou čísel kombinovanej nomenklatúry colného sadzobníka vybraných ropných výrobkov v prípade ich zmeny v príslušnom európskom nariadení a zosúladením jedného termínu na každoročné predloženie evidencie o núdzových zásobách Európskej komisii v súlade s platným znením smernice Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (Ú. v. ES L 265, 9.10.2009).

Návrh zákona nebude mať vplyvy na rozpočet verejnej správy, podnikateľské prostredie, sociálne vplyvy, vplyvy na životné prostredie, vplyvy na informatizáciu, vplyvy na služby verejnej správy pre občana, vplyvy na manželstvo, rodičovstvo a rodinu.

Návrh zákona je v súlade s Ústavou Slovenskej republiky, ústavnými zákonmi, nálezmi ústavného súdu, s inými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie.

**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov (ďalej len „návrh zákona“) |
| **Predkladateľ (a spolupredkladateľ)** |
| Správa štátnych hmotných rezerv Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia práva EÚ |
| *V prípade transpozície uveďte zoznam transponovaných predpisov:*Smernica Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (Ú. v. EÚ L 265, 9.10.2009) v platnom znení (konečný termín pre transpozíciu: 24. december 2018) |
| **Termín začiatku a ukončenia PPK** | *-* |
| **Predpokladaný termín predloženia na MPK\*** | *apríl 2021* |
| **Predpokladaný termín predloženia na Rokovanie vlády SR\*** | *august 2021* |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*Doterajšia aplikačná prax ukázala v ojedinelých prípadoch komplikácie pri vynucovaní zákonných a zmluvných povinností niektorých vybraných podnikateľov, ktorí neplnili svoje povinnosti podľa zákona č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov (ďalej len „zákon č. 218/2013 Z. z.“) a zmluvy o zabezpečení udržiavania núdzových zásob (ďalej len „zmluva“) uzatvorenej s Agentúrou pre núdzové zásoby ropy a ropných výrobkov. Okrem toho poslednú novelizáciu zákona č. 218/2013 Z. z. bolo potrebné vykonať iba v dôsledku technickej zmeny, resp. prečíslovania niektorých ropných výrobkov v príslušnom európskom nariadení upravujúcom spoločný colný sadzobník. Taká situácia sa môže opakovať aj v budúcnosti, a preto nie je žiadúce, aby kvôli tomu bolo znovu potrebné novelizovať zákon č. 218/2013 Z. z. Tiež je potrebné precíznejšie upraviť proces hlásenia údajov z Finančného riaditeľstva Slovenskej republiky pre Agentúru pre núdzové zásoby ropy a ropných výrobkov, aby bol tento postup v súlade s ostatnými právnymi predpismi v oblasti správy daní. |
| 1. **Ciele a výsledný stav**
 |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Právna úprava podľa návrhu zákona umožní Agentúre pre núdzové zásoby ropy a ropných výrobkov uzatvárať zmluvu iba s tými vybranými podnikateľmi, ktorí voči nej nemajú žiadne nesplatené záväzky. S vybranými podnikateľmi, ktorí si neplnili svoje povinnosti zo zmluvy, bude možné vypovedať zmluvu, čo bude pre nich mať príslušné následky podľa zákona č. 218/2013 Z. z.Návrh zákona obsahuje aj legislatívno-technické úpravy súvisiace s aktualizáciou kódov kombinovanej nomenklatúry colného sadzobníka v prípade zmeny týchto kódov podľa európskej legislatívy a úpravu niektorých ustanovení súvisiacich s hlásením údajov z Finančného riaditeľstva Slovenskej republiky pre Agentúru pre núdzové zásoby ropy a ropných výrobkov. Je tiež potrebné zmeniť jeden termín pre nahlásenie evidencie núdzových zásob Slovenskej republiky Európskej komisii v súlade s platným znením smernice rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (Ú. v. ES L 265 9.10.2009). |
| 1. **Dotknuté subjekty**
 |
| *Uveďte subjekty, ktorých sa zmeny návrhu dotknú priamo aj nepriamo:** vybraní podnikatelia v zmysle definície podľa § 2 písm. d) zákona č. 218/2013 Z. z.,
* Agentúra pre núdzové zásoby ropy a ropných výrobkov,
* Finančné riaditeľstvo Slovenskej republiky.
 |
| 1. **Alternatívne riešenia**
 |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*V záujme efektívneho fungovania systému udržiavania núdzových zásob ropy a ropných výrobkov Slovenskej republiky nie sú k dispozícii alternatívne riešenia. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* |
|  |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[ ]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** | [x]  | **Žiadne** | **☐** | **Negatívne** |
|  **vplyvy na procesy služieb vo verejnej správe** | **☐** | **Pozitívne** | [x]  | **Žiadne** | **☐** | **Negatívne** |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k návrhu.* |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*JUDr. Radoslav Demeterradoslav.demeter@reserves.gov.sk02/57278290 |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.*Pri vypracovávaní doložky vplyvov sme vychádzali z konzultácií a spolupráce so zástupcami Agentúry pre núdzové zásoby ropy a ropných výrobkov, ktorí sú v pravidelnom kontakte s vybranými podnikateľmi, ako aj z konzultácií so zamestnancami Finančného riaditeľstva Slovenskej republiky. |
| 1. **Stanovisko Komisie pre posudzovanie vybraných vplyvov z PPK**
 |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania* |

**Doložka zlučiteľnosti**

**návrhu zákona s právom Európskej únie**

|  |  |
| --- | --- |
| **1.** | **Navrhovateľ zákona:** Správa štátnych hmotných rezerv Slovenskej republiky |
|  |  |
| **2.** | **Názov návrhu zákona:** Zákon, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov |
|  |  |
| **3.** | **Predmet návrhu zákona -** je upravená v práve Európskej únie**:** |
|  | 1. *v primárnom práve*

čl. 122 ods. 1 Zmluvy o fungovaní Európskej únie (Ú. v. EÚ C 202, 7.6.2016) v platnom znení1. *v sekundárnom práve*

Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987; Mimoriadne vydanie Ú. v. EÚ, kap. 2/zv. 2) v platnom znení; gestor: MF SR.Smernica Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (Ú. v. EÚ L 265, 9.10.2009) v platnom znení; gestor: SŠHR SR.Nariadenie Európskeho parlamentu a Rady (EÚ) 2018/1999 z 11. decembra 2018 o riadení energetickej únie a opatrení v oblasti klímy, ktorým sa menia nariadenia Európskeho parlamentu a Rady (ES) č. 663/2009 a (ES) č. 715/2009, smernice Európskeho parlamentu a Rady 94/22/ES, 98/70/ES, 2009/31/ES, 2009/73/ES, 2010/31/EÚ, 2012/27/EÚ a 2013/30/EÚ, smernice Rady 2009/119/ES a (EÚ) 2015/652 a ktorým sa zrušuje nariadenie Európskeho parlamentu a Rady (EÚ) č. 525/2013 (Ú. v. EÚ L 328, 21.12.2018) v platnom znení; gestor: MH SR, MŽP SR, MDV SR, MPRV SR, SŠHR SR, ÚRSO.Vykonávacie nariadenie komisie (EÚ) 2020/1208 zo 7. augusta 2020 o štruktúre, formáte, postupoch predkladania a preskúmaní informácií nahlasovaných členskými štátmi podľa nariadenia Európskeho parlamentu a Rady (EÚ) 2018/1999, ktorým sa zrušuje vykonávacie nariadenie Komisie (EÚ) č. 749/2014 (Ú. v. EÚ L 278, 26.8.2020); gestor: MH SR, MŽP SR, MDV SR, MPRV SR, SŠHR SR, ÚRSO. |
|  | 1. *v judikatúre Súdneho dvora Európskej únie*

bezpredmetné |
|  |  |

|  |  |
| --- | --- |
| **4.** | **Záväzky Slovenskej republiky vo vzťahu k Európskej únii:** |
|  | a) | lehota na prebratie smernice alebo lehota na implementáciu nariadenia alebo rozhodnutia |
|  |  | 1. január 2021 - vykonávacie nariadenie (EÚ) 2020/1208 24. december 2018 – smernica 2009/119/ES v platnom znení |
|  | b) | informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie  |
|  |  | nebolo začaté konanie proti SR |
|  | c) | informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia |
|  |  | zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov- úplná transpozícia zákon č. 372/2012 Z. z. o štátnych hmotných rezervách a o doplnení zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov v znení neskorších predpisov - nepriama transpozícia prostredníctvom odkazu na zákon č. 218/2013 Z. z. |
| **5.** | **Návrh zákona je zlučiteľný s právom Európskej únie:** |
|  |  | úplne |

**B. Osobitná časť**

**K Čl. I**

**K bodu 1**

Druhou novelou zákona č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov (ďalej len „zákon č. 218/2013 Z. z.“) bola poslaneckým návrhom doplnená výnimka z povinnosti vybraných podnikateľov týkajúca sa dvoch druhov vykurovacieho oleja s kódmi kombinovanej nomenklatúry 2710 19 66 a 2710 19 67, pokiaľ sú tieto vykurovacie oleje vyrobené z odpadových olejov. Zaradenie tejto výnimky priamo do prílohy č. 1 zákona č. 218/2013 Z. z. však spôsobilo, že Finančné riaditeľstvo Slovenskej republiky od nadobudnutia účinnosti tejto novely odmietlo Agentúre pre núdzové zásoby ropy a ropných výrobkov (ďalej len „agentúra“) poskytovať údaje o vykurovacích olejoch v súlade s § 21 ods. 11 zákona č. 218/2013 Z. z., pretože Finančné riaditeľstvo Slovenskej republiky nemá k dispozícii informácie, na základe ktorých by mohlo odlíšiť množstvá vykurovacích olejov vyrobené z odpadových olejov od vykurovacích olejov vyrobených štandardne. Poskytovaním údajov o všetkých vykurovacích olejoch by mohlo dôjsť k ohrozeniu ochrany daňového tajomstva v súlade so zákonom č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. Pre odstránenie tohto rozporu návrh zákona presúva formuláciu uvedenej výnimky z prílohy č. 1 do nového § 2a, aby Finančné riaditeľstvo Slovenskej republiky mohlo naďalej poskytovať údaje o vybraných ropných výrobkoch v súlade s § 21 ods. 11 a prílohou č. 1 zákona č. 218/2013 Z. z. aj bez rizika ohrozenia ochrany daňového tajomstva.

**K bodu 2**

Upresňuje sa formulácia ustanovenia, aby bolo zrejmé, že vybraný podnikateľ plní svoju povinnosť zabezpečovať udržiavanie núdzových zásob ropy a ropných výrobkov (ďalej len „núdzové zásoby“) prostredníctvom uzatvorenia zmluvy o zabezpečení udržiavania núdzových zásob (ďalej len „zmluva“) s agentúrou.

**K bodu 3**

V záujme zabránenia potenciálnym špekuláciám zo strany nepoctivých vybraných podnikateľov sa upravuje povinnosť agentúry uzatvoriť zmluvy iba s tým vybraným podnikateľom, ktorý voči nej nemá nesplatené pohľadávky. Agentúra pri uplatňovaní zákona č. 218/2013 Z. z. zaznamenala prípad, kedy vypovedala zmluvu s vybraným podnikateľom, ktorý si neplnil povinnosti zo zmluvy, aby mu tak zabránila vo vykonávaní predmetnej podnikateľskej činnosti. Uvedený vybraný podnikateľ však ďalej pokračoval v podnikateľskej činnosti a obratom agentúru požiadal o uzatvorenie novej zmluvy. Podľa doterajšej právnej úpravy agentúra nemohla odoprieť vybranému podnikateľovi uzatvorenie novej zmluvy, pokiaľ o to požiadal, aj keď bolo zjavné, že nebude plniť povinnosti ani podľa tejto novej zmluvy. Takémuto podnikateľovi nebolo možné uložiť pokutu podľa zákona č. 218/2013 Z. z., pretože formálne neodmietal uzatvorenie zmluvy.

**K bodu 4**

Upresňuje sa postup pri vymáhaní povinnosti voči vybraným podnikateľom podľa tohto zákona. Ak vybraný podnikateľ neplní povinnosti podľa tohto zákona ani po výzve od agentúry, agentúra túto skutočnosť oznámi Správe štátnych hmotných rezerv Slovenskej republiky (ďalej len „Správa rezerv“) za účelom ďalšieho postupu podľa § 23 zákona č. 218/2013 Z. z.

**K bodu 5**

Upravuje sa povinnosť vybraných podnikateľov zložiť primerané zabezpečenie ešte pred uzatvorením zmluvy.

**K bodu 6**

Spresňuje sa oprávnenie agentúry vypovedať zmluvu s tým vybraným podnikateľom, ktorý nezložil na zabezpečenie svojich záväzkov zo zmluvy primerané zabezpečenie.

**K bodu 7**

Dopĺňa sa povinnosť agentúry oznamovať príslušnému správcovi dane informácie o nedoplatkoch vybraných podnikateľov voči agentúre na účely konaní podľa zákona č. 98/2004 Z. z. o spotrebnej dani z minerálneho oleja v znení neskorších predpisov. Neexistencia nedoplatkov vybraných podnikateľov voči agentúre je totiž jednou z podmienok pre udelenie niektorých povolení podľa uvedeného zákona.

**K bodu 8**

Upravuje sa termín na každoročné predloženie evidencie o núdzových zásobách Európskej komisii v súlade s platným znením smernice Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (Ú. v. ES L 265, 9.10.2009).

**K bodu 9**

V nadväznosti na vysvetlenie k bodu 1 sa upresňuje postavenie agentúry ako subjektu oprávneného na sprístupnenie daňového tajomstva podľa § 11 ods. 4 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov z dôvodu plnenia jej úloh podľa zákona č. 218/2013 Z. z.

**K bodu 10**

Mení sa jeden z predmetov kontroly zo strany Správy rezerv. Doterajší predmet kontroly v § 22 ods. 1 písm. a) predstavoval kontrolu vybraných podnikateľov zo strany Správy rezerv. V praxi to znamenalo komplikácie v tom, že Správa rezerv nemá žiadny priamy vzťah s vybranými podnikateľmi, preto nemala dostatočné informácie na dôkladnú kontrolu plnenia povinností zo strany vybraných podnikateľov. Kontrolovať plnenie povinností vybraných podnikateľov by mala v prvom rade agentúra, ktorá ma s nimi uzatvorené zmluvné vzťahy a má o nich najlepšie informácie. Preto podľa navrhovanej zmeny je Správe rezerv namiesto toho zverená právomoc kontrolovať ustanovenie § 6 ods. 3, keďže to je tá najdôležitejšia povinnosť podľa tohto zákona a doteraz kontrola plnenia tejto povinnosti nebola osobitne upravená.

**K bodu 11**

Spresňuje sa postup vymáhania povinností vybraných podnikateľov v prípade ich neplnenia. Pokutu v prípade odmietnutia uzatvorenia zmluvy s agentúrou, alebo v prípade ukončenia zmluvy zo strany agentúry v dôsledku neplnenia zmluvných povinností vybraným podnikateľom, bude môcť Správa rezerv uložiť vtedy, ak vybraný podnikateľ pokračuje v predmetných činnostiach aj po tom, ako ho agentúra k uzatvoreniu zmluvy márne vyzvala, alebo ako s ním agentúra ukončila zmluvu z dôvodu neplnenia jeho povinností.

**K bodu 12**

V nadväznosti na vysvetlenie k bodu 1 je potrebné po nadobudnutí účinnosti tohto návrhu zákona zabezpečiť, aby Finančné riaditeľstvo Slovenskej republiky poslalo agentúre všetky údaje o vybraných podnikateľoch podľa § 21 ods. 11 zákona č. 218/2013 Z. z. za obdobie, počas ktorého Finančné riaditeľstvo Slovenskej republiky odmietalo plniť svoje povinnosti v súlade s § 21 ods. 11 zákona č. 218/2013 Z. z. z dôvodu obáv o porušenie daňového tajomstva podľa zákona č. 563/2009 Z. z. o správe daní (daňový poriadok) a o zmene a doplnení niektorých zákonov.

**K bodu 13**

Legislatívno-technická úprava.

**K bodu 14**

V nadväznosti na bod 1 sa výnimka týkajúca sa vykurovacích olejov presúva z prílohy č. 1 do § 2a.

**K bodu 15**

Do zoznamu vybraných ropných výrobkov sa dopĺňa ropný výrobok s kódom kombinovanej nomenklatúry 2710 20 90. Ide však iba o administratívnu úpravu z dôvodu umožnenia bezproblémového hlásenia údajov od Finančného riaditeľstva Slovenskej republiky pre agentúru podľa § 21 ods. 11 zákona č. 218/2013 Z. z. Finančné riaditeľstvo Slovenskej republiky totiž údaje, ktoré poskytuje agentúre podľa tohto ustanovenia, získava z daňových priznaní podľa zákona č. 98/2004 Z. z. o spotrebnej dani z minerálneho oleja v znení neskorších predpisov (ďalej len „zákona č. 98/2004 Z. z.“). Údaje za minerálne oleje nie sú v daňových priznaniach podnikateľmi nahlasované za každý minerálny olej samostatne, ale sú nahlasované za jednotlivé kategórie minerálnych olejov podľa § 6 ods. 1 zákona č. 98/2004 Z. z. Vo väčšine prípadov sa rozsah vybraných ropných výrobkov prekrýva s rozsahom minerálnych olejov, za ktoré sa platí spotrebná daň podľa zákona č. 98/2004 Z. z. V prípade vykurovacích olejov podľa § 6 ods. 1 písm. e) zákona č. 98/2004 Z. z. je súčasťou tejto kategórie aj minerálny olej s kódom kombinovanej nomenklatúry 2710 20 90, avšak tento ropný výrobok doteraz nebol aj vybraným ropným výrobkom podľa prílohy č. 1 zákona č. 218/2013 Z. z. Aby Finančné riaditeľstvo Slovenskej republiky mohlo poskytovať agentúre údaje podľa § 21 ods. 11 zákona č. 218/2013 Z. z. bez obáv o porušenie daňového tajomstva, je potrebné do zoznamu vybraných podnikateľov doplniť aj tento ropný výrobok (KN 2710 20 90), aby Finančné riaditeľstvo Slovenskej republiky mohlo poskytovať agentúre údaje podľa § 6 ods. 1 písm. e) zákona č. 98/2004 Z. z.

Aby sa nezvyšovalo zaťaženia podnikateľských subjektov ani nerozširoval počet povinných podnikateľských subjektov, na predmetný ropný výrobok s kódom kombinovanej nomenklatúry 2710 20 90 sa v § 2a navrhuje ustanoviť výnimku z plnenia povinností podľa tohto zákona.

**K bodu 16**

V roku 2020 bolo potrebné novelizovať zákon č. 218/2013 Z. z. v znení zákona č. 235/2019 Z. z. iba z toho dôvodu, že došlo k zmene označení niektorých ropných výrobkov v nariadení Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987; Mimoriadne vydanie Ú. v. EÚ, kap. 2/zv. 2) v platnom znení. V nadväznosti na to bolo potrebné upraviť číselné kódy kombinovanej nomenklatúry niektorých ropných výrobkov v príslušných zákonoch, a to v zákone č. 98/2004 Z. z. o spotrebnej dani z minerálneho oleja v znení neskorších predpisov, ako aj v prílohe č. 1 k zákonu č. 218/2013 Z. z. Rozsah vybraných ropných výrobkov v prílohe č. 1 k zákonu č. 218/2013 Z. z. sa tým nemenil, iba sa zmenili niektoré číselné kódy . Aby pri podobných potenciálnych budúcich novelách nariadenia (EHS) č. 2658/87 v platnom znení nebolo potrebné zakaždým novelizovať zákon č. 218/2013 Z. z., do prílohy č. 1 sa dopĺňa ustanovenie o tom, že vybrané ropné výrobky sú definované predovšetkým ich slovným opisom v prílohe č. 1 a ich číselné označenie kódom kombinovanej nomenklatúry bude zodpovedať aktuálnemu zneniu prílohy nariadenia (EHS) č. 2658/87 v platnom znení, pokiaľ slovný opis vybraného ropného výrobku podľa prvého bodu prílohy č. 1 zákona spĺňa kritériá definície ropného výrobku podľa nariadenia (EHS) č. 2658/87 v platnom znení. V poznámke pod čiarou sa opravuje publikačný zdroj.

**K bodu 17**

Doplnila sa transpozičná príloha.

**K Čl. II**

Navrhuje sa účinnosť zákona.

Bratislava 22. september 2021

**Eduard Heger, v. r.**

predseda vlády Slovenskej republiky

**Ján Rudolf, v. r.**

predseda Správy štátnych hmotných rezerv

Slovenskej republiky